李多慧廣告代言接唔停 現身直播帶貨自爆1私密事
2024年04月26日 21:01
東網電視
更多新聞短片
韓國啦啦隊女神李多慧,自從跳槽去咗「小龍女」後一舉一動都備受矚目,人氣急升嘅同時廣告代言更係接唔停,日前更現身網絡直播帶貨,為代言嘅韓國益生菌宣傳做公益,為咗谷銷量嘅佢,更大方分享自己平時唔太去廁所,但透過益生菌嘅幫助,如今變得順暢好多之餘,就連演出前都會習慣食一包益生菌,為腸道補充好菌。
另外,李多慧亦為今次直播帶貨準備咗6個簽名棒球外,更喺益生菌包裝上簽名,當做比購買嘅粉絲抽獎福利,引嚟唔少粉絲紛紛留言搶購,人氣認真驚人。